FN-medaljen

FN-medaljen er en militær medalje for deltagelse i FNs fredsbevarende styrker. Det er en deltager- eller operasjonsmedalje, som tildeles alle tjenestegjørende i FNs fredsbevarende styrker som har en minste tjenestetid, vanligvis 90 dager. Medaljen ble bestemt innført 30. juli 1959Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966, s. 202. og 16. februar 1966 fastsatte FNs generalsekretær retningslinjer for medaljen.«Regulations for the United Nations Medal» , New Zealand Defence Force. Besøkt 11. august 2012.

Medaljen har FNs emblem med et verdenskart omkranset av olivengrener som motiv. Selve medaljen har lik utforming, men utstyres med medaljebånd i forskjellige farger for hver fredsbevarende styrke, likevel slik at FNs blåfarge alltid er med. Fargene på båndet er ellers sammensatt av nasjonalfarger for landene der FN-styrkene opererer eller farger som viser til naturforholdene der. De fleste av FNs fredsbevarende styrker har fått eget medaljebånd til FN-medaljen, bare to FN-styrker er uten. Noen styrker i samme land deler medaljebånd. Det finnes to spesialvarianter: én for tjeneste ved FNs hovedkvarter og én for forskjellige slags tjeneste for FN utenom fredsbevarende styrker som har fått eget medaljebånd.

Medaljebånd og båndstriper lages av produsenter i ulike land og kan variere i detaljer. Måten medaljen er opphengt i båndet, kan også variere etter det enkelte lands tradisjoner. Likeledes kan de enkelte land ha ulik praksis med hensyn til om medaljene tillates benyttet på militær uniform, på hvilken måte og med hvilken rangering.

Bakgrunn og forholdet til andre FN-utmerkelser
mini|FNs ekspedisjonskorpsmedalje ble innført for innsats på FNs side i Koreakrigen.
En standard FN-medalje ble innført etter at FN i to tilfeller tidligere hadde innstiftet separate medaljer. I 1950 ble FNs Koreamedalje innført i forbindelse med Koreakrigen. I 1957 fulgte FNs ekspedisjonskorpsmedalje for deltakelse i styrken som overvåket freden ved grensen mellom Egypt og Israel. I stedet for å fortsette å etablere medaljer med unikt utseende, valgte man etter dette å utstyre en standardmedalje med bånd i ulike farger for forskjellige operasjoner.

En egen medalje, Dag Hammarskjöld-medaljen, ble i 1997 innstiftet for å hedre dem som har falt i fredsbevarende tjeneste for FN. FNs sikkerhetsråd bestemte i mai 2014 å innføre en egen tapperhetsmedalje for innsats i fredsbevarende tjeneste.Resolution 2154 (2014), Sikkerhetsrådet, 8. mai 2014. Kaptein Mbaye Diagne-medaljen for enestående mot kan tildeles militært personell, så vel som politifolk og sivile, som i tjeneste for FN utviser usedvanlig mot i særdeles farefulle situasjoner. Medaljen er oppkalt etter kaptein Mbaye Diagne fra Senegal som tjenestegjorde i UNAMIR i Rwanda og som reddet menneskeliv under folkemordet i landet i 1994.«Creating Medal Named after Captain Mbaye Diagne, Security Council Honours Senegalese Peacekeeper’s Heroic Actions during 1994 Genocide in Rwanda», De forente nasjoner, 8. mai 2014. Lest 28. november 2014.«UN mulls peacekeeper medal named after Capt Mbaye Diagne», BBC News, 16. april 2014. Lest 28. november 2014.

Norsk personell som inntil 10. desember 1988 hadde deltatt i FNs fredsbevarende operasjoner, kvalifiserer også til den norske Fredsprismedaljen 1988, innstiftet etter tildeling av Nobels fredspris. I Canada ble Den canadiske medaljen for fredsbevarende tjeneste innført på samme bakgrunn, men denne medaljen tildeles også for fredsbevarende tjeneste etter nobelpristildelingen.«Canadian Peacekeeping Service Medal (CPSM)», National Defence and the Canadian Forces. Besøkt 13. august 2012. I Danmark finnes en tilsvarende medalje, kalt Fredsprismedaljen. Tjeneste før 31. desember 1988 blir her markert med en laurbærgren på medaljebåndet. «De Blå Baretter's Fredsprismedalje», De Blå Baretter. Besøkt 2. september 2012. Også andre land har innført egne medaljer for FN-tjeneste, enten i stedet for FN-medaljen, som i Nederland,C.H. Evers: Onderscheidingen. Leidraad voor de decoraties van het Koninkrijk der Nederlanden, Amsterdam: De Bataafsche Leeuw, 2001, s. 60. eller i tillegg til, som i Irland.Medals of the Irish Defence Forces, Óglaigh na hÉireann, Irlands forsvar, 2010, s. 25. Besøkt 11. august 2012.

Medaljens utforming

FN-medaljen er utført i bronse og bærer på adversen FNs emblem, et verdenskart sett fra Nordpolen omgitt av olivengrener. Bokstavene «UN» er plassert øverst, i åpningen mellom olivengrenene. Reversen har innskriften «IN THE SERVICE OF PEACE» over to linjer. Diameteren oppgis til 35 mm,Christopher McCreery: The Canadian Honours System, Toronto: Dundurn Press, 2005, s. 193. John W. Mussell: The Medal Yearbook 2010, Honiton: Token Publishing, 2009, s. 200. 36 mmLars Stevnsborg: Kongeriget Danmarks ordener, medaljer og hederstegn. Kongeriget Islands ordener og medaljer, Syddansk Universitetsforlag, 2005, s. 750.Edward S. Haynes og Rana T. S. Chhina: Medals and Decorations of Independent India, New Delhi: Manohar, 2008, s. 179. eller 1,4 tommer,Lawrence H. Borts: United Nations Medals and Missions. The Medals and Ribbons of the United Nations, MOA Press, 1998, s. 13.  som tilsvarer 35,56 mm.

Medaljene er framstilt av ulike produsenter i Frankrike, Italia og USA. To hovedvarianter finnes. Varianten som er vanlig i Europa, har flat medalje, mens varianten som er vanlig i USA, har en forhøyet globus. Opphenget kan variere i utforming.

I hovedregelen er medaljene ikke utstyrt med mottagerens navn, men det finnes likevel land der dette skjer, som i Sør-Afrika.

Medaljens utforming er i hovedsak identisk med FNs ekspedisjonskorpsmedalje både på advers og revers, bortsett fra innskriften øverst mellom olivengrenene på advers. FNs Koreamedalje har også FN-emblemet, men er helt uten innskrift på advers og har en lengre innskrift på revers. Innskriften er på ulike språk, avhengig av landet medaljen er tildelt i. FN-medaljen har revers med innskriften utelukkende på engelsk.Borts, s. 12 og 13.

Medaljebånd og båndstriper
Medaljebåndet komponeres i farger forbundet med landene FN-styrken er utplassert i og gjør bruk av nasjonalfarger eller farger som viser til naturforhold. Alle har FN-flaggets lyseblå farge som et element. Hovedprinsippet er at hver styrke har medaljebånd i en særegen fargesammensetning. Unntaket fra dette er operasjoner som har etterfulgt hverandre i samme land eller region og som derfor har fått identisk medaljebånd. Et eksempel på dette er FNs operasjoner i Øst-Timor, der UNAMET, UNTAET og UNMISET har samme bånd.«UN Medals: UNAMET/UNTAET», United Nations Peacekeeping. Besøkt 11. august 2012.«Ribbons for the United Nations missions recognised by the United Nations Medal on which New Zealand personnel have served» , New Zealand  Defence Force. Besøkt 11. august 2012. Det samme gjelder UNAVEM I, UNAVEM II og UNAVEM III i Angola«UN Medals: UNAVEM», United Nations Peacekeeping. Besøkt 11. august 2012.Borts, s. 29. og UNOSOM I og UNOSOM II i Somalia.«UN Medals: UNOSOM», United Nations Peacekeeping. Besøkt 11. august 2012. 

To FN-styrker, DOMREP i Den dominikanske republikk og UNASOG i Tsjad og Libya, har verken båndstripe eller spenne. Dette var små eller kortvarige operasjoner: DOMREP besto av to mann og UNASOG fullførte sitt oppdrag på 40 dager.

Det er variasjoner i utformingen også av medaljebåndene, som monteres på det vis det er tradisjon for i mottagerens land, og også båndstripenes format varierer av samme grunn.Borts, s. 33. I eksempelvis Danmark kan medaljebåndet monteres som femkantet kryssbånd. I land med andre tradisjoner er det vanlig med rette bånd som smalner nederst mot opphenget.

To faste spesialvarianter
FN-medaljen har to varianter som ikke er knyttet direkte til spesifikke fredsbevarende operasjoner. Medaljebåndet og båndstripen har i disse to variantene faste farger.

Personell som tjenestegjør i avdelingen for fredsbevarende operasjoner ved FNs hovedkvarter i New York (UNHQ), kan tildeles FN-medaljen i et bånd som er helt i FNs blå farge.«UN Medals: UNHQ», United Nations Peacekeeping. Besøkt 11. august 2012.

FN-medaljen for spesielle tjenester (United Nations Special Service Medal, UNSSM) har medaljen opphengt i et bånd med en bred FN-blå midtstripe og brede hvite kantstriper. Denne utgaven av medaljen ble innført i 1995 og tildeles for innsats i tilfeller der det ikke finnes egne medaljebånd, som regel i andre typer FN-oppdrag enn fredsbevarende styrker.«UN Medals: UNSSM», United Nations Peacekeeping. Besøkt 11. august 2012. UNSSM-medaljen er tildelt blant annet for deltagelse i forberedelser til utplassering av FN-styrker eller for tjeneste i spesialoppdrag og -kommisjoner som FNs våpeninspektører UNSCOM i Irak, mineryddingsoppdrag i blant annet Kambodsja,«UN Special Service Medal (UNSSM)», National Defence and the Canadian Forces. Besøkt 11. august 2012. Mosambik og Libanon,«United Nations Medals - The United Nations Special Service Medal» , New Zealand Defence Force. Besøkt 11. august 2012. deltagelse i den politiske observatørmisjonen  United Nations Observer Mission in South Africa (UNOMSA), i assistanseoppdraget UNAMA i AfghanistanHeder og ære. Nasjonale og internasjonale dekorasjoner brukt i Norge   , bilag til Forsvarets Forum nr. 5, 2012, Oslo: Forsvarets Forum/Forsvarets Veterantjeneste, 2012, s. 53. eller innsats for FNs høykommissær for flyktninger eller Kontoret for samordning av humanitære aktiviteter (OCHA) i FN-sekretariatet.The Medal Yearbook 2010, s. 202.

Båndspenner og tall
miniatyr|Båndstripe for deltagelse i tre UNIFIL-kontingenter
I enkelte tilfeller er båndet utstyrt med en metallspenne som indikerer hvilken FN-styrke medaljen er tildelt for deltagelse i. For FN-styrken i Kongo utstyrte man først UNTSO-båndet med spenne med innskriften «CONGO», før et eget medaljebånd ble fastsatt.McCreery, s. 193–194. 

UNGOMAP-styrken ble rekruttert fra eksisterende FN-styrker andre steder enn i innsatsområdet Afghanistan og Pakistan, og dette ble markert ved at på båndene for UNTSO og UNDOF ble utstyrt med spenne med innskriften «UNGOMAP». Etterfølgermisjonen OSGAP fikk sin forkortelse på UNIFIL-båndet, men dette er særegent canadisk.Borts, s. 34. De mange operasjonene i Haiti har medført at det finnes fem spenner for samme bånd.McCreery, s. 191. Medaljebåndet og båndet laget for UNMIH utstyres med spenner som indikerer hvilken operasjon det er snakk om deltagelse i: UNMIH, UNSMIH, UNTMIH, MIPONUH eller MICAH. Det er mulig med flere spenner på samme medaljebånd. Canadiske mottagere har eksempelvis kombinasjonene «UNMIH» og «UNSMIH», samt «UNSMIH» og «UNTMIH».McCreery, s. 214–216. UNSSM-medaljen kan også utstyres med spenner med forkortelse for den aktuelle FN-innsatsen eller med landnavn.Borts, s. 87. 

I 1974 ble sølvfargede tall innført som markering av tjeneste ut over det fastsatte antallet dagers minimumstjeneste for å kvalifisere til medaljen. Tallene forklares noen steder som en markering av deltagelse i flere kontingenter i samme FN-styrke,Borts, s. 34. men tildeles egentlig for videre sammenhengende tjeneste i bolker av nye 180 dager. I en FN-innsats der kvalifikasjonskravet er 90 dager, er altså kravet for tildeling av tall på båndet ytterligere sammenhengende tjeneste i blokker av 180 dager.«General Information» , Defence Honours & Awards, Department of Defence, Australia. Besøkt 11. august 2012.«De Forente Nasjoners medaljer», Forsvarsforum, 27. februar 2004. Besøkt 11. august 2012.

Tildelingskriterier

FN-medaljen tildeles for deltagelse i FNs fredsbevarende operasjoner, observatørmisjoner og andre lignende oppdrag som har mandat fra FN. Medaljen tildeles personell som har oppfylt den tjenestetid som er spesifisert for den enkelte misjon, oftest 90 dager (3 måneder). I noen tilfeller har tjenestetiden vært satt til 6 måneder eller 180 dager (UNTSO, UNMOGIP, UNOGIL,  UNOMUR og UNOMIG), men det har også forekommet tjenestetid på to måneder (UNYOM) og én måned (UNFICYP, senere økt til 90 dager).Borts, s. 20–23. 

UNHQ-medaljen tildeles personer som i minst 90 dager har arbeidet med planlegging, organisering og implementering av FN-oppdrag. Også UNSSM-medaljen har 90 dagers tjeneste som tildelingskriterium.Borts, s. 24.

FN-medaljen utdeles vanligvis i felt der styrken er utplassert. Tidligere kunne medaljen også utdeles etter at tjenesten var over, og personell kunne legge inn krav om medaljen lenge etter fullført tjeneste. Den som er kvalifisert, men ikke har mottatt medalje, må siden 2004 legge inn krav innen ett år etter endt tjeneste.«DH&R Frequently Asked Questions» , National Defence and the Canadian Forces. Besøkt 11. august 2012. Kravet må framsettes gjennom det enkelte lands faste diplomatiske representasjon ved FNs hovedkvarter i New York.

Bæretillatelse og bæremåte
miniatyr|Den polske general Mieczysław Bieniek bærer båndstriper for sine utmerkelser med FN-medaljen rangert sist. De to siste båndstripene er for tjenestegjøring i UNDOF og MINURSO, begge utstyrt med tall som indikerer at han har lengre tjenesteperioder enn minimumskravet på 90 dager.

miniatyr|General Abdoulaye Fall fra Senegal bærer tre FN-medaljer sist, etter sine mange ordenstegn. Han har tjenestegjort i UNIFIL, UNAVEM III og UNOCI. De tre første ordenstegnene på uniformen hans er senegalesiske og tilhører Løveordenen, Fortjenstordenen og Korset for militært mot. Deretter følger den franske Æreslegionen.

miniatyr|General David Petraeus fra USA fotografert i 2008. Båndstripen for UNMIH ses som nummer tre fra høyre i nederste rekke. Hans fremste amerikanske utmerkelse, Defense Distinguished Service Medal, er plassert øverst.

miniatyr|Sveriges överbefälhavare, general Sverker Göranson, her til høyre for den amerikanske admiral Mike Mullen, bærer båndstripen for UNPROFOR i midten i nederste rekke, foran stripen for NATO-medaljen for tjeneste i IFOR. 

miniatyr|Generalløytnant Jerry Mateparae fotografert da han var New Zealands forsvarssjef. I nederste rekke av båndstripene ses båndet for UNTSO-varianten av FN-medaljen lengst til venstre. Han bærer denne foran newzealandske medaljer for deltagelse i fredsbevarende operasjoner og for lang tjeneste. 

miniatyr|Den irske generalløytnant Seán McCann bærer båndstriper for FN-tjeneste etter sine irske utmerkelser: Tjenestemedaljen og Medaljen for FNs fredsbevarere. De neste båndstripene viser at generalløytnant McCann har tjenestegjort i UNTSO, UNIFIL og UNIKOM, mens den siste tilhører Medaljen for Det europeiske fellesskaps observatørmisjon. 

miniatyr|Generalløytnant i Canadas luftforsvar Marcel Duval bærer båndstriper med kommandør av Den militære fortjenstorden øverst. I andre rekke følger Den canadiske medaljen for fredsbevarende tjeneste, deretter båndene for FN-tjeneste i UNMIH i Haiti og ved FN-hovedkvarteret. I nederste rekke ses båndstripene for Multinational Force and Observers-medaljen og de canadiske Dronning Elisabeth IIs gulljubileumsmedalje og Canadiske styrkers dekorasjon med to rosetter. 

miniatyr|Kaptein Jørg Lian fra Norge bærer medaljen for tjeneste i UNIFIL foran NATO-medaljer for deltagelse i KFOR og ISAF. Foran FN-medaljen ses fra venstre mot høyre Forsvarets medalje for internasjonale operasjoner, Forsvarets operasjonsmedalje i bånd for Afghanistan og Hærens vernedyktighetsmedalje. Bildet er tatt idet kaptein Lian overrekkes Krigskorset med sverd 8. mai 2011.

Det enkelte land bestemmer selv om det tillater sine soldater å bære FN-medaljen og i tilfelle hvordan. Noen land har innstiftet egne medaljer for deltagelse i fredsbevarende operasjoner, i noen tilfeller i stedet for FN-medaljen. 

I USAs forsvar var opprinnelig bare båndstripen for UNTSO tillatt båret på uniform. Dette ble i 1995 endret til at også andre båndstriper aksepteres, men da slik at mottagere bare får bære den først mottatte. Deltagelse i senere FN-styrker markeres da ved at båndstripen påføres en bronsestjerne for hver operasjon.«United Nations Medals» , The Institute of Heraldry, US Army. Besøkt 11. august 2012.

Andre land, som Canada,«Canadian Honours Chart»   , National Defence and the Canadian Forces. Besøkt 11. august 2012. India,Haynes og Chhina, s. 174ff. New Zealand«United Nations Medals - The United Nations Medal» , New Zealand Defence Force. Besøkt 11. august 2012., StorbritanniaJohn Holmes: «Military Medals Review», parliament.uk, s. 60–62. Besøkt 3. september 2012., Sverige Försvarsmaktens föreskrifter om utmärkelsetecken till uniform , 21. november 1996. Besøkt 11. august 2012. og Østerrike,«Die Medaille der Vereinten Nationen», Österreichischen Bundesheer. Besøkt 11. august 2012. tillater sine soldater å bære alle båndstriper for FN-medaljen, men rekkefølgen kan variere.

FN-medaljen i Norge
De forskjellige utgaver av FN-medaljen er godkjent for bruk på norsk militæruniform.Se f-xtra, nr. 1, 2009, s. 15, bilag til Forsvarets Forum, nr. 11, 2009. Medaljene tilhører «Gruppe 3: Dekorasjoner tildelt av FN, NATO, EU, OSSE og tilsvarende» og bæres etter dekorasjoner godkjent av Kongen og dekorasjoner tildelt av utenlandske statsoverhoder. Alle båndvariantene en person har mottatt, kan bæres samtidig. FN-medaljene bæres, sammen med andre internasjonale utmerkelser, i kronologisk rekkefølge med eldste operasjon først, fulgt av medaljene for nyere operasjoner.Direktiv for bæring og bruk av dekorasjoner, ordener og medaljer i Forsvaret , Forsvarssjefen, 30. september 2009. Besøkt 11. august 2012.

Oversikt over FN-styrker og båndstriper
Oversikten dekker båndstriper for FN-styrker der standard medalje er benyttet og bare medaljebåndene er forskjellige. FNs Koreamedalje og FNs ekspedisjonskorpsmedalje har en annen utforming av selve medaljen.

FN har selv ikke fastsatt noen offisiell rekkefølge for de ulike variantene av medaljen. Båndstripene er, med unntak av UNHQ og UNSSM som ligger sist i oversikten, listet i kronologisk rekkefølge etter tidspunktet operasjonen startet. 

 År  Båndstripe  Operasjonsnavn Operasjonssted  1948–  100px  UNTSO  Midtøsten 1949–  100px  UNMOGIP  India, Pakistan 1950–1953  100 px  UNKM  Korea 1956–1967  100px  UNEF I  Sinai, Gaza 1958  100px  UNOGIL  Libanon, Syria 1960–1964  100px  ONUC  Kongo 1962–1963  100px  UNSF  Vest-Papua i Indonesia 1963–1964  100px  UNYOM  Jemen 1964–  100px  UNFICYP  Kypros 1965–1966  Ingen medalje  DOMREP  Den dominikanske republikk 1965–1966  100px  UNIPOM  India, Pakistan 1973–1979  100px  UNEF II  Egypt, Israel 1974–  100px  UNDOF  Golanhøyden 1978–  100px  UNIFIL  Libanon 1988–1991  100px  UNIIMOG  Irak, Iran 1988–1990  Spenne på UNTSO, UNDOF, UNIFIL UNGOMAP  Afghanistan, Pakistan 1988–1991  100px  UNAVEM I  Angola 1989–1990  100px  UNTAG  Namibia 1989–1992  100px  ONUCA  Mellom-Amerika 1991–2003  100px  UNIKOM  Kuwait, Irak 1991–  100px  MINURSO  Vest-Sahara 1991–1995  100px  UNAVEM II  Angola 1991–1995  100px  ONUSAL  El Salvador 1991–2003  100px    Irak 1991–1992  100px  UNAMIC  Kambodsja 1992–1995  100px  UNPROFOR  Det tidligere Jugoslavia 1992–1993  100px  UNTAC  Kambodsja 1992–1993  100px  UNOSOM I  Somalia 1992–1994  100px  ONUMOZ  Mosambik 1993–1995  100px  UNOSOM II  Somalia 1993–1994  100px  UNOMUR  Rwanda, Uganda 1993–2009 100px  UNOMIG  Georgia 1993–1997  100px  UNOMIL  Liberia 1993–1996  100px  UNAMIR  Rwanda 1993–1996  100px  UNMIH  Haiti  1994  Ingen medalje  UNASOG  Libya, Tsjad 1994–2000  100px  UNMOT  Tadsjikistan 1995–1997  100px  UNAVEM III  Angola 1995–1999  100px  UNPREDEP  Makedonia 1995–1996  100px  UNCRO  Kroatia 1995–2002  100px  UNMIBH  Bosnia-Hercegovina 1996–1998  100px  UNTAES  Kroatia 1996–1997  Spenne på UNMIH  UNSMIH  Haiti 1996–2002  100px  UNMOP  Kroatia 1997  100px  MINUGUA  Guatemala 1997–1999 Spenne på UNAVEM I–III  MONUA  Angola 1997  Spenne på UNMIH  UNTMIH  Haiti 1997–2000  Spenne på UNMIH  MIPONUH  Haiti 1998  100px  UNPSG  Kroatia 1998–2000  100px  MINURCA  Den sentralafrikanske republikk 1998–1999  100px  UNOMSIL  Sierra Leone 1999–  100px  UNMIK  Kosovo 1999  100px  UNAMET  Øst-Timor 1999–2005  100px  UNAMSIL  Sierra Leone 1999–2002 100px  UNTAET  Øst-Timor 1999–2010  100px  MONUC  Den demokratiske republikken Kongo 2000–2001  Spenne på UNMIH  MICAH  Haiti 2000–2008  100px  UNMEE  Eritrea, Etiopia 2002–2005  100px  UNMISET  Øst-Timor 2003–2018 100px  UNMIL  Liberia 2003–2004 100px    Elfenbenskysten 2004–2018 100px  UNOCI  Elfenbenskysten 2004–2017 100px  MINUSTAH  Haiti 2004–2006 100px  ONUB  Burundi 2005–2011  100px  UNMIS  Sudan 2006–2012  100px  UNMIT  Øst-Timor 2007–2020  100px  UNAMID  Sudan 2007–2010  100px  MINURCAT  Den sentralafrikanske republikk, Tsjad 2010–  100px  MONUSCO  Den demokratiske republikken Kongo 2011–  100px  UNISFA  Sudan 2011–  100px  UNMISS  Sør-Sudan 2012  100px  UNSMIS  Syria 2013–  100px  MINUSMA  Mali 2014–  100px  MINUSCA  Den sentralafrikanske republikk 2017–2019  100px    Haiti 2021–2024      Sudan 1974–  100px  UNHQ  For tjeneste ved FNs hovedkvarter  1995–  100px  UNSSMUnited Nations Special Services Medal  For tjeneste i oppdrag som ikke har fått eget medaljebånd.Båndet kan utstyres med spenne med oppdragets navn (forkortelse). 

Referanser

Litteratur
Borts, Lawrence H.: United Nations Medals and Missions. The Medals and Ribbons of the United Nations, Fountain Inn: MOA Press, 1998
Heder og ære. Nasjonale og internasjonale dekorasjoner brukt i Norge, bilag til Forsvarets Forum, nr. 5, 2012, Oslo: Forsvarets Forum/Forsvarets Veterantjeneste, 2012

Eksterne lenker
 United Nations Medals, United Nations Peacekeeping
 Medals Rewarded by the United Nations, nederlandsk oversikt med bilder
 Oversikt over norske sivile og militære utmerkelser i f-xtra, nr. 1, 2009, bilag til Forsvarets Forum, nr. 11, 2009

Kategori:FN-sanksjonerte militære operasjoner og styrker
Kategori:Internasjonale militære utmerkelser
Kategori:Utmerkelser etablert i 1959